Probleme de informatică – clasa a IX-a
1.Se citeşte un număr natural n. Să se afişeze:
a)  dacă acesta este număr par sau impar
b)  dacă n este format dintr-o singură cifră
c)  divizorii lui n
d)  numărul divizorilor lui n
e)  dacă n este număr prim
f)  răsturnatul lui n (ex: dacă n=123 se va afișa 321)
g)  dacă n este palindrom (dacă coincide cu răsturnatul său; ex: 7; 33; 131; 5775)
h)  suma cifrelor lui n
i)  cifra maximă a lui n

2.Se citesc două numere naturale nenule p şi q. Să se afişeze:
a) valoarea maximă şi valoarea minimă dintre cele două
b) elementele impare dintre p şi q
c) numărul de elemente divizibile cu 3 dintre p şi q
d) pq dacă q<=p şi qp dacă p<q
e) suma numerelor divizibile cu 5 dintre p şi q

3.Se citește un număr natural k, k≠0. Să se afișeze:
a) primele k numere naturale pare
b) primele k numere naturale impare
c) suma primelor k numere naturale divizibile cu 7
d) toate numerele întregi dintre k şi k2
e) numărul de elemente naturale divizibile cu 3 și cu 5 dintre k şi k2

4.Se citesc coeficenţii a şi b ai unei ecuaţii de gradul I. Să se afişeze soluţia ecuaţiei dacă aceasta există altfel să se afişeze un mesaj corespunzător.

5. Se citesc coeficenţii a, b şi c ai unei ecuaţii de gradul II. Să se afişeze soluţiile reale ale ecuaţiei dacă aceastea există altfel să se afişeze un mesaj corespunzător.

6.Implementați un program care afișează toate numerele naturale formate din 3 cifre abc cu a < b și b < c.

7. Implementați un program care afișează toate numerele naturale formate din 3 cifre abc a căror sumă este egală cu 15 ( a + b + c = 15).

8.Implementați programul “Ghicește numărul”. Un utilizator va introduce de la tastatură un număr natural (salvat în variabila x; numărul va fi cuprins între 1 și 3000). Al doilea utilizator va trebui să îl ghicească prin încercări repetate astfel: dacă numărul introdus de el este < x atunci va primi mesajul “Prea mic!” și va încerca din nou; dacă numărul introdus de el este > x atunci va primi mesajul “Prea mare!” și va încerca din nou. Jocul se încheie în momentul în care valoarea introdusă de al doilea utilizator este egală cu x. În acest moment se afișează din câte încercări a fost ghicit.

9.Se citește un număr natural x. Să se afișeze cifra unităților, cifra zecilor și cifra sutelor lui x. 

10.Implementați un program care citește un număr natural n și o cifră c. Programul va afișa de câte ori apare cifra c în scrierea numărului n.

11.Se citește un număr natural n. Să se afișeze triunghiul:
*
**
....
***
În care pe ultima linie sunt n simboluri *

12. Să se afișeze tabla înmulțirii cu n. De ex., dacă n=7, atunci se va afișa pe verticală
7 x 1 = 7
7 x 2 = 14
7 x 3 = 21
……..
7 x 10 = 70

13.Să se afișeze toate numerele de forma a23a care se împart exact la 6.

14.Să se afișeze toate perechile de numere a și b care satisfac relațiile a+b=1000; a este divizibil cu 17 și b este divizibil cu 19.

15.Se dă un număr n. Să se scrie, dacă se poate, ca sumă de numere impare altfel să se afișeze mesajul ,,Nu se poate’’. Ex: n=14  14=1+13, 14=3+11, 14=5+9, 14=7+7

16.Să se determine și să se afișeze suma numerelor naturale cuprinse între a și b (a și b citite de la tastatură).

17. Să se determine și să se afișeze rezultatul expresiei:
a) 7+14+21+….+98
[bookmark: _GoBack]b) 1*2 + 2*3 + 3*4 + …… + (n-1)*n    cu n citit de la tastatură
c) 1/2 + 2/3 + 3/4 + …… + n/(n+1)    cu n citit de la tastatură

18.Se introduc succesiv numere nenule până la introducerea lui 0. Să se afișeze suma numerelor introduse.

19.Se citesc de la tastatură numere întregi până la introducerea unui număr impar divizibil cu 3. Să se afișeze suma tuturor numerelor pare introduse.

20.Un copac crește zilnic cu 0,75 cm. La plantare copacul avea 1m. Să se afișeze după câte zile ajunge la înălțimea de 15m.

21.Să se afișeze toate numerele naturale <=200 care au exact 4 divizori.

22.Se citește un număr natural n apoi se citesc n numere întregi. Să se afișeze valoarea minimă din cele n.

23. Se citește un număr natural n apoi se citesc n numere întregi. Să se afișeze suma numerelor pozitive din cele n.

24. Se citește un număr natural n apoi se citesc n numere întregi. Să se afișeze câte din cele n numere sunt impare.

25. Se citește un număr natural n apoi se citesc n numere reale. Să se afișeze:
a) media aritmetică a celor n numere
b) media armonică a celor n numere (media armonică = n / ( 1/a1+1/a2+1/a3+…..+1/an)  )

